cyanic-selkie/wikianc huggingface dataset:
सोप ओपेरा
भारत
भारत में निर्मित कई सोप ओपेरा विदेशों में यूके, कनाडा, संयुक्त राज्य अमेरिका और यूरोप के कुछ हिस्सों, दक्षिण अफ्रीका, ऑस्ट्रेलिया और दक्षिण पूर्व एशिया में भी प्रसारित किए जाते हैं। वे अक्सर बड़े उत्पादन बैनरों के तहत बड़े पैमाने पर उत्पादित होते हैं, बालाजी टेलीफिल्म्स जैसी कंपनियों के साथ अलग-अलग टेलीविजन नेटवर्क या चैनलों पर एक ही धारावाहिक के विभिन्न भाषा संस्करण चल रहे हैं।
दिलबाग सिंह अठवाल
दिलबाग सिंह अठवाल  को विज्ञान एवं अभियांत्रिकी के क्षेत्र में भारत सरकार द्वारा सन १९७५ मे पद्म भूषण से सम्मानित किया गया था। उनका निधन संयुक्त राज्य अमेरिका में हुआ हालांकि उनका जन्म भारत में हुआ था।
पेल ब्लू डॉट
पेल ब्लू डॉट (Pale Blue Dot) पृथ्वी की एक तस्वीर है जो १४ फरवरी १९९० को वॉयेजर-१ अंतरिक्ष शोध यान द्वारा 6 अरब किलोमीटर की रिकॉर्ड दूरी से ली गई थी।
इस तस्वीर में पृथ्वी का कोणीय व्यास एक पिक्सल से भी कम है।
कुछ विचार
अपनी 1994 की पुस्तक, पेल ब्लू डॉट में, कार्ल सेगन ने टिप्पणी की कि वह तस्वीर के अधिक महत्व के रूप में क्या देखता है, लिख रहा है: "उस बिंदु पर फिर से एक नज़र डालो। वह हमारा घर है, हमारी धरती है। हर इंसान जिसे तुम प्यार करते हो, जिसे तुम जानते हो, जिसके बारे में तुमने सुना है, वह जो कभी पैदा हुआ, उसने इसी बिंदु पर पूरा जीवन बिताया। हमारे सारे सुख-दुःख, हज़ारों धर्म और मान्यताएँ, हर एक शिकारी, जाँबाज़ और कायर, हर राजा और किसान, प्रेम में डूबा हर जवान जोड़ा, हर माता और पिता, उम्मीदों से भरा हुआ हर बच्चा और वैज्ञानिक, पढ़ाने वाला हर शिक्षक, हर भ्रष्ट नेता, हर ‘सुपरस्टार’, हमारे इतिहास का हर संत और पापी वहीं जिया-सूर्य की एक किरण में तैरते हुए धूल के उस कण पर। इस विशाल ब्रह्माण्ड में हमारी पृथ्वी एक बहुत ही छोटी जगह है। अनगिनत इंसानों की उन हत्याओं के बारे में सोचो जो उन सेनापतियों और शहंशाहों ने की, ताकि अपनी शान और जीत में वे इस बिंदु के किसी छोटे से हिस्से के कुछ पलों के लिए मालिक बन सकें। उन अनगिनत अत्याचारों के बारे में सोचो, जो इस बिंदु के एक कोने में रहने वाले लोगों ने किसी दूसरे कोने पर रह रहे अपने ही जैसे लोगों पर किए। हमारी कितनी ग़लतफ़हमियाँ हैं, एक दूसरे को मार डालने का कितना उतावलापन है, दूसरे इंसानों के प्रति कितनी नफ़रत है! हम इंसानों के ढकोसले, हमारा घमंड, हमारा यह भ्रम कि समूचे ब्रह्मांड में हम लोगों का एक ख़ास स्थान है, इन तमाम बातों को यह धुंधला प्रकाश बिंदु चुनौती देता है। हमारा ग्रह ब्रह्माण्ड के इस घने अंधेरे में छोटा-सा अकेला धब्बा है। ब्रह्माण्ड की इस विशालता में ऐसा कोई संकेत नहीं कि हमारी दुनिया को हमारी बुराइयों से बचाने के लिए दूसरे ग्रह से कोई आएगा। अभी तक ज्ञात ग्रहों में केवल पृथ्वी ही है जिसमें जीवन है। ऐसी दूसरी कोई जगह नहीं है जहाँ निकट भविष्य में हम रह सकें। शायद हम दूसरे ग्रहों को देखने जा पाएँ। पर वहाँ बसना फ़िलहाल हमारी पहुँच से बहुत दूर है। हमें अच्छा लगे या न लगे, पर अभी के लिए केवल पृथ्वी ही वह जगह है जहाँ हम रह सकते हैं। ऐसा कहा गया है कि खगोलविज्ञान एक विनम्र करने वाला और बेहतर इंसान बनाने वाला अनुभव होता है। हमारे घमंडों की मूर्खता का हमारी इस छोटी-सी दुनिया की इस तस्वीर से बेहतर शायद ही कोई और सबूत हो। यह मुझे एक दूसरे के प्रति और अधिक दयालु होने की ज़िम्मेदारी की याद दिलाता है, और हमारे इस धुंधले नीले धब्बे को बचाने और सँवारने की भी, जो हमारा एकमात्र घर है।"
मुजाहिदा
मुजाहिदा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
प्यार किया है प्यार करेंगे (1986 फ़िल्म)
प्यार किया है प्यार करेंगे 1986 में बनी हिन्दी भाषा की फिल्म है।
खुदगर्ज़
खुदगर्ज़ 1987 में बनी हिन्दी भाषा की नाट्य फ़िल्म है। इसका निर्देशन और निर्माण राकेश रोशन ने किया। इसमें जितेन्द्र, शत्रुघ्न सिन्हा, गोविन्दा, भानुप्रिया, अमृता सिंह और नीलम प्रमुख भूमिकाओं में हैं और संगीत राजेश रोशन ने निर्मित किया है। यह राकेश रोशन द्वारा निर्देशित सबसे पहली फिल्म है।
संक्षेप
ये कहानी बचपन के दो दोस्तों की है, जिसमें से एक अमर सक्सेना काफी अमीर परिवार से होता है, और वहीं बिहारी सिन्हा काफी करीब होता है। बड़े होने के साथ ही साथ उनकी दोस्ती भी मजबूत होते जाती है। अमर (जितेन्द्र) को जया से, तो बिहारी (शत्रुघ्न सिन्हा) को लता से प्यार हो जाता है। इसके बाद उन लोगों की शादी भी तय हो जाती है।
अमर के पिता, बृज भूषण सक्सेना एक बहुत बड़ा पूँजीवादी होता है, जिसका सारा जीवन गणना करने में लगा होता है। वो अपने बेटे को शादी के उपहार के रूप में एक 5-सितारा होटल देने की सोचता है। वो जिस जगह पर ये होटल बनाने की सोचते रहता है, गलती से वो जगह बिहारी का होता है। वो पहले भी जमीन बेचने से कई लोगों को मना कर चुका होता है, क्योंकि उस जमीन से उसके पिता की यादें जुड़ी होती है।
अमर उसे नए घर और होटल देने की पेशकश करता है, पर बिहारी अपने जगह के लिए काफी भावुक हो जाता है और उसे थप्पड़ मार देता है। इसके बाद उन दोनों के बीच गलतफहमी बनना शुरू हो जाती है। बृज भूषण के कंपनी में काम करने वाला भ्रष्ट कर्मचारी, सुधीर (किरन कुमार) इसका फायदा उठाता है और बृज भूषण के कहने पर बिहारी के घर और होटल को बुलडोजर से गिरा देता है और सारा आरोप अमर पर लगा देता है कि उसी ने शराब के नशे में उसे ऐसा काम करने को कहा था। अमर को भी लगता है कि उसने कहा होगा। वो वादा करता है कि वो बिहारी का घर और होटल अपने हाथों से फिर से वापस करेगा। पर वहीं बिहारी उसे चुनौती देता है कि वो एक होटल नहीं, बल्कि ढेरों होटल पूरे देश में बनाएगा और उसे नीचे कर के खुद शीर्ष पर आएगा।
बिहारी नए होटल बनाने के लिए बैंक से कर्ज लेता है और वो अपना पहला होटल बनाता है। अपने पहले होटल के बाद वो सफलता की सीढ़ी चढ़ता जाता है। बाद में अमर और जया के घर कुमार (गोविन्दा) का जन्म होता है, वहीं बिहारी और लता के घर ज्योति (नीलम) का जन्म होता है। वे दोनों बड़े हो जाते हैं, तब वे दोनों एक दूसरे से प्यार करने लगते हैं, पर उन्हें पता चलता है कि उन दोनों के पिता एक दूसरे के बहुत बड़े दुश्मन हैं। ज्योति की माँ, लता को पता चलता है कि उसकी बेटी अमर के बेटे से प्यार करती है। उसे डर लगने लगता है कि बिहारी को ये बात पता चली तो क्या होगा? ये सोच कर वो अमर से मिलने उसके घर जाती है, वहाँ बैंक मैनेजर पहले से मौजूद रहता है और वो बृज भूषण को बताता है कि अमर ने अपनी गारंटी पर बिहारी को बैंक से कर्ज दिलाया है।
बैंक मैनेजर के चले जाने के बाद बृज भूषण इसे लेकर अमर से सवाल करता है, तो अमर कहता है कि वो उसने बिहारी को उसके जमीन, घर और होटल के बदले दिया था। लता वहीं खड़ी ये सब सुन रही होती है और ये बात जान कर हैरान रह जाती है कि उसके पति के सफलता के पीछे अमर का हाथ है। लता अंत में बिहारी को बताती है कि किस तरह अमर ने उसे कर्ज दिलाने में मदद किया था। ये सब जान कर बिहारी काफी दुःखी हो जाता है कि उसने अपने दोस्त के साथ इस तरह का व्यवहार किया था। वो अमर से माफी मांगने उसके घर जाता है। इसके बाद उन दोनों के बीच हुई सारी गलतफहमी दूर हो जाती है।
चपडोला, भनोली तहसील
चपडोला, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
माधव सदशिव गोरे
माधव सदशिव गोरे  को समाजशास्त्र के क्षेत्र में भारत सरकार द्वारा सन १९७५ में पद्म भूषण से सम्मानित किया गया था। ये महाराष्ट्र से हैं।
मीडिया की पहुँच के आधार पर भारत के राज्य
भारत के राज्यों की यह सूची लोगों तक मीडिया की पहुँच के आधार पर है। यह जानकारी एन॰एफ॰एच॰एस-३ से संकलित की गई थी। राष्ट्रीय परिवार स्वास्थ्य सर्वेक्षण व्यापक-पैमाने, बहु-दौरीय सर्वेक्षण है जो अन्तर्राष्ट्रीय जनसंख्या विज्ञान संस्थान (आई॰आई॰पी॰एस), मुंबई द्वारा कराया जाता है जो परिवार कल्याण और स्वास्थ्य मंत्रालय, भारत सरकार द्वारा निर्दिष्ट है। एन॰एफ॰एच॰एस-३ ११ अक्टूबर २००७ को जारी किया गया था और पूरा सर्वेक्षण इस वेबसाइट पर देखा जा सकता है।
बालिमेला जलाशय
बालिमेला जलाशय भारत के ओडीसा राज्य के मालकानगिरि जिले में सिलेरु नदी पर स्थित है। सिलेरू नदी गोदावरी नदी की सहायक नदी है। इस जलाशय की कुल भण्डारण क्षमता ३६१० मिलियन घन मीटर है।
भारत में आपातकाल की स्थिति
आपातकाल सम्पूर्ण देश या फिर किसी भी राज्य की वह असंतुलित स्थिति है जिसमें संवैधानिक और प्रशासनिक संतुलन छिन्न भिन्न हो जाते हैं। भारत के संविधान में राष्ट्रपति की कुछ शक्तियों के बारे में लिखा गया है—कि राष्ट्रपति कब किस तरह की शक्ति का प्रयोग कर सकता है उन्हीं शक्तियों में से एक शक्ति आपातकाल की है। जब सम्पूर्ण देश या किसी राज्य पर अकाल, बाहरी देशों के आक्रमण या आंतरिक प्रशासनिक अव्यवस्थता आदि की स्थिति आती है तो उस समय उस क्षेत्र की सभी राजनैतिक और प्रशासनिक शक्तियाँ राष्ट्रपति के हाथों में चली जाती हैं।
भारत में आपातकाल की स्थिति
अब तक भारत में कुल तीन बार आपातकाल लग चुका है जिसमें वर्ष 1962, 1971 तथा 1975 में अनुच्छेद 352 के अंतर्गत राष्ट्रीय आपातकाल लगाया गया था।
राधाबाई
राधाबाई नेवास के बर्वे परिवार की कन्या थीं जिनका विवाह बालाजी विश्वनाथ के साथ हुआ था।
राधाबाई एवं बालाजी के दो पुत्र और दो पुत्रियाँ थीं। इनके बड़े पुत्र बाजीराव का जन्म १७०० ई. में और दूसरे पुत्र चिमाजी अप्पा का सन् १७१० में हुआ था। इनकी पुत्रियों के नाम अनुबाई और भिऊबाई थे।
बालाजी विश्वनाथ की मृत्यु सन् १७२० में हुई। राधाबाई को बहुत दु:ख हुआ, यद्यपि उनके पुत्र बाजीराव पेशवा बनाए गए। राधाबाई राज्य के विभिन्न कार्यों में बाजीराव को उचित सलाह देती थीं। जब १७३५ में राधाबाई ने तीर्थयात्रा पर जाने की इच्छा प्रकट की, चिमाजी अप्पा ने इसका प्रबंध शीघ्र ही किया। १४ फरवरी को इन्होंने पूना से प्रस्थान किया। ८ मार्च को वे बुरहानपुर पहुँची। ६ मई को उदयपुर में उन्हें राजकीय सम्मान मिला। २१ मई को नाथद्वारा का दर्शन किया और २१ जून को जयपुर पहुँची। सवाई राजा जयसिंह ने उनका अत्यधिक आदर सत्कार किया। वे यहाँ तीन माह तक ठहरीं। सितंबर मास में वे जयपुर से चल पड़ीं। वे मथुरा, वृंदावन, कुरुक्षेत्र और प्रयाग होती हुईं १७ अक्टूबर को वाराणसी पहुँच गईं। वहाँ से दिसंबर के अंतिम सप्ताह में गया की ओर प्रस्थान किया। वहीं से १७३६ में वे वापसी यात्रा पर चल पड़ीं। मार्ग में स्थानीय शासकों ने उनके लिए अंगरक्षकों की व्यवस्था की। मोहम्मद खान बंगश ने राधाबाई का बहुत सम्मान किया और उन्हें बहुमूल्य उपहार प्रदान किए। राधाबाई प्रसन्न हुई और १ जून, १७३६ ई. को पूना पहुंचीं।
राधाबाई की इस यात्रा ने साधारणत: मराठों के लिए और विशेषकर पेशवा बाजीराव के लिए मित्रतापूर्ण वातावरण का निर्माण किया।
राधाबाई को यात्रा से लौट दो वर्ष भी न हो पाए थे कि उन्हें एक और परिस्थिति का सामना करना पड़ा। मस्तानी और बाजीराव का संबंध सरदारों की आलोचना का विषय बन चुका था। बाजीराव के आलोचकों का वर्ताव उस समय और तीव्र हुआ जब पेशवा परिवार में रघुनाथ राव का उपनयन और सदाशिव राव का विवाह होने वाला था। पंडितों ने किसी भी ऐसे कार्य में भाग न लेने का निर्णय किया। राधाबाई ने बाजीराव को विशेष रूप से सतर्क रहने के लिए लिखा। अंतत: राधाबाई उपर्युक्त कार्य कराने में सफल हुई। मस्तानी और बाजीराव के संबंध को विशेष महत्व कभी नहीं दिया अपितु सदा ही यह प्रयत्न किया कि परिवार में फूट की स्थिति न उत्पन्न हो और पेशवा परिवार का सम्मान भी बना रहे। चिमाजी अप्पा ने मस्तानी को कैद किया। राधाबाई ने मस्तानी को कैद से छुड़ाया और वह बाजीराव के पास आ गई। बाजीराव ने भी राधाबाई की आज्ञाओं का पालन किया। १७४० ई. के अप्रैल मास में बाजीराव की मृत्यु से राधाबाई को बहुत दु:ख हुआ। पाँच माह पश्चात् ही चिमाजी अप्पा की भी मृत्यु हो गई। अब राधाबाई का उत्साह शिथिल पड़ गया। फिर भी, जब कभी आवश्यकता पड़ती थी, वे परिवार की सेवा और राजकीय कार्यों में बालाजी बाजीराव को उचित परामर्श देतीं थीं। १७५२ ई. में जब पेशवा दक्षिण की ओर गए हुए थे राधाबाई ने ताराबाई और उमाबाई की सम्मिलित सेना को पूना की ओर बढ़ने से रोकने का उपाय किया। दूसरे अवसर पर उन्होंने बाबूजी नाइक को पेशवा बालाजी के विरुद्ध अनशन करने से रोका।
राधाबाई ने तत्कालीन राजनीति में सक्रिय भाग लिया। इनके व्यवहार में कभी भी कटुता नहीं आने पाती थी। इन्होंने अपने परिवार को साधारण स्थिति से पेशवा पद प्राप्त करते देखा। २० मार्च, १७५३ ई. को इनकी मृत्यु हुई।
करयाला
करयाला , पाकिस्तान के पंजाब प्रांत के चकवाल ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
रतन शास्त्री
रतन शास्त्री  को समाज सेवा के क्षेत्र में भारत सरकार द्वारा सन १९७५ मे पद्म भूषण से सम्मानित किया गया था। ये राजस्थान से हैं।
प्रौद्योगिकी कंपनी
एक प्रौद्योगिकी कंपनी (अक्सर टेक कंपनी) एक प्रकार की व्यावसायिक इकाई है जो मुख्य रूप से प्रौद्योगिकी उत्पादों के विकास और विनिर्माण या सेवा के रूप में प्रौद्योगिकी प्रदान करने पर केंद्रित है।
"प्रौद्योगिकी" का मतलब यहा के संदर्भ में मुख्य रूप से इलेक्ट्रॉनिक्स-आधारित तकनीक से है। इसमें डिजिटल इलेक्ट्रॉनिक्स, सॉफ्टवेयर और इंटरनेट- सेवाओं से संबंधित व्यवसाय शामिल हो सकते हैं, जैसे कि ई-कॉमर्स सेवाएं।
मुज्राहरा
मुज्राहरा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
गीन्डोला, सांरगढ मण्डल
गीन्डोला, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सुखोई एसयू-33
सुखोई एसयू-33 (Sukhoi Su-33) सुखोई द्वारा डिजाइन किया गया लड़ाकू विमान है। यह विमान सभी मौसम मे काम करने वाला, वाहक-आधारित, हवाई श्रेष्ठता, दो इंजन वाला मल्टीरोल लड़ाकू विमान है। यह कोम्सोमोल्स्क-ऑन-अमूर एयरक्राफ्ट प्रोडक्शन एसोसिएशन द्वारा निर्मित किया गया है।
यह सुखोई एसयू-27 के आधार पर बनाया गया था और शुरू में इसे सुखोई एसयू-27 के के रूप में जाना जाता था। सुखोई एसयू-27 के मुकाबले, सुखोई एसयू-33 में वाहक संचालन के लिए एक सुदृढ़ वायुमंडल और संरचना, फ़ोल्ड हो जाने वाले पंख और स्थिरिकारक हैं। सुखोई एसयू-33 में कन्वर्ड्स और पंख लिफ्ट बढ़ाने के लिए सुखोई एसयू-27 से बड़े हैं। यह हवा में ईंधन भरने योग्य है।
सुखोई एसयू-33 विमान वाहक एडमिरल कुज़नेत्सोव पर 1995 में पहली बार संचालन में इस्तेमाल किया गया था। लड़ाकू ने औपचारिक रूप से अगस्त 1998 में सेवा में प्रवेश किया. जिसके बाद सुखोई एसयू-27के से नाम बदल कर "सुखोई एसयू-33" नाम का प्रयोग किया गया था। सोवियत संघ के विघटन और रूसी नौसेना का आकार घटाने के बाद, केवल 24 विमानों का उत्पादन किया गया था। सुखोई एसयू-33 को चीन और भारत में बिक्री का प्रयास किया गया था। सुखोई एसयू-33 के सेवा जीवन के अंत तक पहुंचने के बाद, सुखोई एसयू-33 को रिटायर करने की योजना है। सुखोई एसयू-33 को रूसी नौसेना ने बदलने के लिए मिग-29के को 2009 में ऑर्डर दिया था।
शीतला, नैनीताल तहसील
शीतला, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
नयेपुरा गाँव, बाह (आगरा)
नयेपुरा बाह, आगरा, उत्तर प्रदेश स्थित एक गाँव है।
तेजस्विनी सावंत
विश्व निशानेबाजी प्रतियोगिता जीतने वाली प्रथम भारतीय महिला जिन्होंने म्युनिख में आयोजित विश्व निशानेबाजी प्रतियोगिता २०१० के 50 मीटर की स्पर्धा में स्वर्ण पदक जीतकर यह उपलब्धि प्राप्त की।
जीवन वृत्त
उनका जन्म महाराष्ट्र के कोल्हापूर में हुआ था। उन्हें राइफल खरीदने के लिए भी कर्ज लेना पड़ा था। गरीबी का आलम यह था कि एक समय उन्होंरने निशानेबाजी छोड़ देने का मन बना लिया था। वे किसी निजी कंपनी में नौकरी कर परिवार वालों के साथ घर का बोझ बांटना चाहती थीं। पर परिवार वालों, खास कर उनके पिता ने उनका मनोबल बनाए रखा। तब उन्होंने निशानेबाजी जारी रखी।
विश्व निशानेबाजी प्रतियोगिता का स्वर्ण पदक जीतने के बाद उन्होंने इसे अपने पिता को समर्पित किया।
29 साल की तेजस्विनी ने रूसी निशानेबाज मरीना बोबकोवा के 12 साल पुराने रिकॉर्ड की बराबरी की। इसके बाद उन्हें हथियार बनाने वाली प्रसिद्ध कंपनी वाल्दनर ने अनुबंधित कर लिया। इस तरह पैसों की उनकी किल्लत दूर होने के कुछ आसार तो बन गए हैं।
उनके पिता रवींद्र सावंत भारतीय जलसेना में अधिकारी थे। 23 फ़रवरी २०१० को उनकी मौत हो गई। उस समय तेजस्विनी कॉमनवेल्थ प्रतियोगिता में भाग लेने गई थीं। वे प्रतियोगिता छोड़ कर नहीं आ सकीं, क्योंकि फिर प्रतियोगिता में भारत का प्रतिनिधित्व नहीं हो पाता। उनकी मां सुनीता भी राज्य स्तर पर क्रिकेट और वॉलीबॉल खेल चुकी हैं। आज बेटी की उपलब्धि पर वह भी फूले नहीं समा रही हैं।
मोंसोरो
मोंसोरो (Montsoreau ; ) पश्चिमी फ्रांस (यूरोप) में लोवा नदी के किनारे, पेरिस और अटलांटिक महासागर से 160 मील की दूरी पर स्थित एक ऐतिहासिक शहर है। मोंसोरो फ्रांस के सबसे खूबसूरत गांवों की सूची में है। मोंसोरो यूनेस्को की विश्व धरोहर स्थल के रूप में सूचीबद्ध एक जगह है।
आबादी
मोंसोरो की जनसांख्यिकी 1962-1999 EHESS/Cassini 、2004 INSEE
पराश्रव्य
पराश्रव्य शब्द उन ध्वनि तरंगों के लिए उपयोग में लाया जाता है जिसकी आवृत्ति इतनी अधिक होती है कि वह मनुष्य के कानों को सुनाई नहीं देती। साधारणतया मानव श्रवणशक्ति का परास २० से लेकर २०,००० कंपन प्रति सेकंड तक होता है। इसलिए २०,००० से अधिक आवृत्तिवाली ध्वनि को पराश्रव्य कहते हैं। क्योंकि मोटे तौर पर ध्वनि का वेग गैस में ३३० मीटर प्रति सें., द्रव में १,२०० मी. प्रति सें. तथा ठोस में ४,००० मी. प्रति से. होता है, अतएव पराश्रव्य ध्वनि का तरंगदैर्घ्य साधारणतया १० - ४ सेंमी. होता है। इसकी सूक्ष्मता प्रकाश के तरंगदैर्घ्य के तुल्य है। अपनी सूक्ष्मता के ही कारण ये तरंगें उद्योग-धंधों तथा अन्वेषण कार्यों में अति उपयुक्त सिद्ध हुई हैं और आजकल इनका महत्व अत्यधिक बढ़ गया है।
नीचे के चित्र में अपश्रव्य (infrasound), श्रव्य (audible) और पराश्रव्य (ultrasound) तरंगें और उनकी आवृत्ति का परास (रेंज) दिखाया गया है :
पराश्रव्य ध्वनि का उत्पादन
इसकी निम्नलिखित विधियाँ हैं :
यांत्रिक जनित्र
१८९९ ई. में कोनिंग ने छोटे छोटे स्वरित्रों द्वारा ९०,००० कंपन प्रति सें., तक की पराश्रव्य तरंगें उत्पन्न कीं। इडेमान ने गाल्टन सीटी को बनाया, जिसके द्वारा वह एक निश्चित आयामवाले १,००,००० कंपन प्रति से. उत्पन्न करने में सफल हुआ। एक तुंड में से हवा फूँकी जाती है। हवा की यह धारा एकदीर्घ छिद्र में से बहकर एक क्षुरधार से टकराकर पराश्रव्य कंपन पैदा करती है। गैस-धारा जनित्र द्वारा हार्टमान ने अधिक ऊर्जावाली पराश्रव्यध्वनि पैदा की। हॉफमान ने काच की छड़ को उसकी लंबाई की समांतर दिशा में कंपित कर ३३,००० कंपनवाली अधिक ऊर्जा की पराश्रव्य ध्वनि उत्पन्न की।
विद्युज्जनित्र
अब इनका केवल ऐतिहासिक महत्व है। अटबर्ग ने स्फुलिंग-अंतराल (spark gap) द्वारा ३,००,००० आवृत्तिवाली पराश्रव्य ध्वनि पैदा की, किंतु यह ध्वनि कई भिन्न भिन्न आवृत्तियों का मिश्रण होती है और इनका आयाम भी अनिश्चित होता है।
चुंबकीय आकारांतर जनित्र (Magneto-striction Generator)
यदि लोहचुंबकीय (ferromagnetic) पदार्थ की छड़ अथवा नली को उसकी लंबाई के समांतर किसी चुंबकीय क्षेत्र में रखा जाए तो आण्विक पुनर्व्यवस्था के कारण उसकी लंबाई में परिवर्तन हो जाता है। इस घटना को चुंबकीय आकारांतर कहते हैं। यह अनुसंधान जूल ने किया था। लंबाई का यह परिवर्तन चुंबकीय बलक्षेत्र की दिशा पर निर्भर नहीं है। यदि कोई लोहचुंबकीय पदार्थ प्रत्यावर्ती चुंबकीय क्षेत्र पर रखा जाए तो वह अपनी स्वाभाविक अथवा अधिस्वर आवृत्ति से कंपित होकर पराश्रव्य ध्वनि उत्पन्न करेगा।
चुंबकीय शैथिल्य (hysterisis) के कारण विद्युच्चुंबकीय ऊर्जा का पराश्रव्य ऊर्जा में परिवर्तन अधिक अच्छा नहीं होता है। साथ ही, इस विधि में पदार्थ को वलय के रूप न ले सकने के कारण अधिकतम आवृत्तिवाली पराश्रव्य ध्वनि उत्पन्न नहीं की जा सकती।
विंसेंट और पीअर्स, दोनों में चुंबकीय अकारांतर द्वारा पराश्रव्य कंपन पैदा करने के लिए विद्युतीय परिपथ बनाए। यह परिपथ चुंबकीय आकारांतर के व्युत्क्रम प्रभाव के कारण, स्वत: उत्तेजित विद्युतीय दोलन उत्पन्न करता है, क्योंकि छड़ की लंबाई की प्रत्यास्थ घट बढ़ चुंबकन में परिवर्तन कर देती है और इससे प्रेरित विद्युद्वाहक बल ग्रिड के द्वारा धनाग्र की धारा को नियंत्रित करता है।
इस विधि का मुख्य लाभ इसकी सादगी एवं सस्तेपन में है तथा इसमें त्रुटि है ताप पर निर्भर रहना और आवृत्ति का अधिक न रहना।
इस विधि से अधिकतम आवृत्ति २०० किलोहर्ट्ज तक उत्पन्न की जा सकती है।
दाब-विद्युत्‌ (piezo-electric) जनित्र
क्वार्ट्ज़ के अतिरिक्त टूर्मैलिन, टार्टरिक अम्ल, रोशेल लवण, बेरियम टाइटैनेट इत्यादि का भी दोलक बनाने में उपयोग होता है। उपयुक्त आकार के क्रिस्टलों से या तो उनकी स्वाभाविक आवृत्ति, अथवा विषय संनादी (harmonics), उत्पन्न करके २व् १०४ से लेकर २व् १०८ तक की आवृत्तिवाली पराश्रव्य ध्वनि उत्पन्न की जाती है।
हार्टले का विद्युत्‌ परिपथ क्रिस्टल कंपित किया जाता है। परिपथ के संधारित्र के मान को सम्ांजित कर समस्वरित किया जाता है। इस परिपथ के अतिरिक्त और भी अन्य परिपथों का विभिन्न कार्यों के लिए पराश्रव्य ध्वनि उत्पन्न करने में उपयोग किया जाता है।
क्रिस्टलों को काम में लाने से पूर्व विशेष रीति से काटा जाता है और उनको प्रयोग के लिए विशेष रीति से रखा जाता है।
पराश्रव्य ध्वनि के परिचायक (detectors)
पराश्रव्य ध्वनि के मुख्यत: चार प्रकार के परिचायक होते हैं :
यांत्रिक परिचायक
जब गैस माध्यम में बिलकुल हलके ठोस, अथवा द्रव, के कण छोड़े जाते हैं तब वे पराश्रव्य ध्वनि के द्वारा अपने अवस्थितित्व के अनुसार चालित होते हैं। उनकी गति के अध्ययन से पराश्रव्य ध्वनि का परिचय प्राप्त होता है।
ऐंठन लोलक अथवा विकिरणमापी (radiometer) से भी पराश्रव्य तरंगों का ज्ञान होता है। एक विशेष यंत्र के मंडलक पर ये तरंगें गिरकर, उसपर दाब डालकर उसे घुमाती हैं। मंडलक का घूमना उसके आलंबनसूत्र में लगे दर्पण के द्वारा नापा जाता है।
यदि पराश्रव्य तरंगें अति सूक्ष्म न हों तो कुंट की नली में अग्रगामी तरंगें बनाकर लाइकोपोडियम चूर्ण द्वारा उनका प्रेक्षण किया जाता है।
उष्मीय परिचायक
ये तरंगें तारों पर गिरकर क्रमश: उष्मा अथवा शीत पैदा करती हैं। ताप के इस परिवर्तन से तार का विद्युत्‌ प्रतिरोध बदलता है। इस गुण का भी उपयोग इन तरंगों के बारे में ज्ञान प्राप्त करने में होता है।
प्रकाशित परिचायक
पराश्रव्य तरंगों से जो अप्रगामी तरंगें बनती हैं, उनसे माध्यम का वर्तनांक कहीं बढ़ जाता है और कहीं घट जाता है। इस प्रकार के माध्यम में से प्रकाश के जाने पर रेखांकन (striation) हो जाता है। इन रेखाओं के ज्ञान से इन तरंगों का परिचय होता है। प्रगामी तरंगें भी स्ट्रोबोस्कोपी प्रदीपन (stroboscopic illumination) के द्वारा इसी विधि से व्यक्त हो जाती है।
वैद्युत परिचायक
बेरियम टाइटेनेट के क्रिस्टल के दाबविद्युत्‌ गुण का उपयोग कर उससे माइक्रोफोन बनाया जाता है और उसके द्वारा इन तरंगों का अस्तित्व मालूम किया जाता है।
2. दूरवीक्षण (Television) - दूरवीक्षण की स्कोफोनी व्यवस्था में इस ध्वनि का उपयोग होता है।
3. पदार्थों का परीक्षण - साधारणतया शुद्ध धातुओं में पराश्रव्य तरंगों का संचरण विकारहीन होता है, किंतु उनमें यदि कहीं टूट फूट हो, अथवा सम्मांगिता न हो, तो वहाँ पर इन तरंगों का परावर्तन अथवा अवशोषण हो जाता है। इस प्रकार संचरण में गड़बड़ी होने से त्रुटि का पता चल जाता है। इसी विधि का उपयोग मस्तिष्क के ट्यूमर, अथवा कैंसर, जैसी बीमारी का पता लगाने में भी होने लगा है।
4. प्रतिध्वनि परासन - इनसे प्रतिध्वनि परासन का काम भी लिया जाता है। पनडुब्बियों द्वारा कुहरे एवं धुंध में प्लावी हिमशैल का ज्ञान इसी के द्वारा प्राप्त किया जाता है। समुद्र की गहराई की तथा अन्य जहाजों की दूरी की नाप भी इसी विधि से होती है।
6. अपक्षेपण (coagulating) क्रिया - गैस माध्यम में ठोस एवं द्रव के छोटे छोटे कण पराश्रव्य ध्वनि से अपक्षेपित होकर जमा हो जाते हैं। इस प्रकार बड़े नगरों के कल कारखानों से निकलनेवाला हानिकारक धुआँ नगर के बाहर जाने से रोका जाता है। ठीक इसी प्रकार कुहरा तथा धुंध भी दूर किए जाते हैं।
8. उष्मीय प्रभाव - पराश्रव्य तरंगों द्वारा उष्मा का उपयोग डायाथर्मी (diathermy) में होता है। इससे हड्डी की मज्जा को बिना हड्डी पर प्रभाव डाले गरम किया जाता है।
9. जैविक प्रभाव - छोटे प्राणी, जैसे मछली, मेढक, प्रोटोज़ोआ इत्यादि इन तरंगों द्वारा मर जाते है। जीवाणुओं में इनके प्रभाव से परिवर्तन हो जाता है। इनसे दूध को जीवाणुरहित कर सकते है। इससे मांस को अधिक दिनों तक ताजा रख सकते हैं तथा शराब का जीर्णन बढ़ाया जा सकता है।
10. कुछ अन्य उपयोग - पराश्रव्य ध्वनि से हीरे को काटने एवं पेषण का काम होता है। कुत्तों को बुलाने के लिए ऐसी सीटियाँ हैं जिन्हें उनकी पराश्रव्य ध्वनि के कारण हम सुन नहीं पाते हैं।
इस प्रकार इन विविध उपयोगों के कारण इस आणविक युग में भी पराश्रव्य ध्वनिकी का भौतिक विज्ञान में महत्वपूर्ण स्थान है।
{
उद्देश्य
अल्ट्रासोनिक परीक्षा के बहुमत त्वचा की सतह पर एक ट्रांसड्यूसर चलाने के द्वारा बाहर से प्रदर्शन कर रहे हैं। आम तौर पर एक जेल त्वचा पर लगाया जाता है जिस पर ट्रांसड्यूसर परीक्षा के दौरान सरकता हुआ चलता है   जेल ट्रांसड्यूसर और त्वचा के बीच उतपनन हवा के बुलबुलों को बनाने से रोक कर  अल्ट्रासोनिक संकेत दृढ़ता परदान करने में  मदद करता है। कुछ  नैदानिक ​​परीक्षण में   शरीर के भीतर परवेश करने  की आवश्यकताहोती  है। उदाहरण के लिए, एक पार इकोकार्डियोग्राम के दौरान एक विशेष ट्रांसड्यूसर घेघा में बेहतर छवि के लिए दिल रखा गया है। ट्रांस गुदा परीक्षा एक ट्रांसड्यूसर एक आदमी के मलाशय में डाला जा करने की आवश्यकता प्रोस्टेट की छवियों को प्राप्त करने के लिए। अल्ट्रासाउंड गर्भावस्था के शुरुआती सप्ताह के दौरान एक महिला के अंडाशय और गर्भाशय या एक भ्रूण के की छवियों को प्रदान करने के लिए इस्तेमाल कर रहे हैं।
आघात और प्राथमिक चिकित्सा के मामलों में अल्ट्रासाउंड का भी तेजी से उपयोग किया जा रहा है, जिसमें आपातकालीन अल्ट्रासाउंड सबसे EMT प्रतिक्रिया टीमों का एक मुख्य केंद्र बन जाता है। इसके अलावा, अल्ट्रासाउंड का उपयोग दूरस्थ निदान के मामलों में किया जाता है, जहां टेलीकांस्लेशन की आवश्यकता होती है, जैसे कि अंतरिक्ष में वैज्ञानिक प्रयोग या मोबाइल स्पोर्ट्स टीम निदान। [३१]
रेडियोलॉजीइन्फो के अनुसार, [32] अल्ट्रासाउंड पेल्विक असामान्यता का पता लगाने में उपयोगी होते हैं और इसमें महिलाओं में उदर (ट्रांसअबाउटम) अल्ट्रासाउंड, योनि (ट्रांसवैजाइनल या एंडोवैजिनल) अल्ट्रासाउंड नामक तकनीकों को शामिल किया जा सकता है और पुरुषों में रेक्टल (ट्रांसरेक्टल) अल्ट्रासाउंड भी शामिल है।
जोखिम
क्योंकि अल्ट्रासोनोग्राफी उच्च आवृत्ति ध्वनि तरंगों, और एक्स रे या नहीं विकिरण के अन्य रूपों का उपयोग करता है, वहाँ बहुत कुछ इसके उपयोग के साथ जुड़े जोखिम भी हैं। ध्वनि तरंगों या तो वापस ट्रांसड्यूसर को परिलक्षित होते हैं, या शरीर के ऊतकों उन्हें अवशोषित और वे गर्मी के रूप में फैलने। वहाँ एक मामूली एक परिणाम के रूप में शरीर में गर्मी में वृद्धि हो सकती है, लेकिन इस गर्मी का कोई नकारात्मक प्रभाव प्रलेखित किया गया है।
मुन्जारी
मुन्जारी में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
एक और सिकन्दर (1986 फ़िल्म)
एक और सिकन्दर 1986 में बनी हिन्दी भाषा की फिल्म है।
कौतुहल
कौतुहल मानसिक अनिश्चितता, चिंता , अनिर्णीत होने , या संदिग्ध होने की स्थिति है । एक नाटकीय काम में, रहस्य एक साजिश के परिणाम या अनिश्चितता, पहेली , या रहस्य के समाधान की प्रत्याशा है , विशेष रूप से यह एक चरित्र को प्रभावित करता है किसकी सहानुभूति है । हालांकि, रहस्य कल्पना के लिए अनन्य नहीं है।
नाटक में
साहित्य, फिल्मों, टेलीविजन और नाटकों में, रुचि हासिल करने और बनाए रखने के लिए सस्पेंस एक प्रमुख उपकरण है। यह कई प्रमुख प्रकार का हो सकता है: एक में, परिणाम अनिश्चित होता है और कौन, क्या, या कैसे के प्रश्न में रहस्य बना रहता है ; दूसरे में, पूर्वगामी घटनाओं से परिणाम अपरिहार्य है, और रहस्य दर्शकों की चिंतित या भयभीत प्रत्याशा में रहता है कि कब ।पाठक तब रहस्य महसूस करते हैं जब वे इस बारे में गहराई से उत्सुक होते हैं कि आगे क्या होगा, या जब वे जानते हैं कि क्या होने की संभावना है लेकिन यह नहीं जानते कि यह कैसे होगा। यहां तक ​​कि ऐतिहासिक कथा -साहित्य में भी, ऐसे चरित्रों के साथ जिनकी जीवन गाथाएं प्रसिद्ध हैं, क्योंआमतौर पर उपन्यास में सस्पेंस लाता है।
सस्पेंस का एक सहायक पूर्वाभास है, जैसा कि इसाबेल अलेंदे के हाउस ऑफ द स्पिरिट्स (1991) में राष्ट्रीय संकट या क्रांति के संकेत में पाया गया है ।
शरणार्थियो हेतु संयुक्त राष्ट्र उच्चायुक्त का कार्यालय
मुख्यालय तथा कार्य
यूएनएचसीआर का मुख्यालय जेनेवा में है। इसे संयुक्त राष्ट्र द्वारा प्रदत्त सब्सिडी तथा सरकारों व गैर-सरकारी संगठनों एवं निजी व्यक्तियों के योगदानों के माध्यम से कोष उपलब्ध होता है। इस निकाय द्वारा यह सुनिश्चित करने का प्रयास किया जाता है कि शरणार्थियों के साथ अन्तरराष्ट्रीय संघ से स्वीकृत मापदण्डों के अनुरूप व्यवहार हो। इसके द्वारा 1951 में शरणार्थियों के दर्जे पर संयुक्त राष्ट्र संधि के अंगीकरण को प्रोत्साहित किया गया तथा 1967 के प्रोटोकॉल को आधार समर्थन दिया गया। यह प्रोटोकॉल शरणार्थी शब्द को परिभाषित करने के साथ-साथ शरणार्थियों के साथ व्यवहार करने के न्यूनतम मानक स्थापित करता है तथा उन्हें कानूनी स्थिति एवं कुछ सामाजिक-आर्थिक अधिकार प्रदान करने की वकालत करता है। यह भौतिक सहायता कार्यक्रमों के माध्यम से आपात राहत उपलब्ध कराने हेतु प्रयास करता है। अन्य संयुक्त राष्ट्र अभिकरण, राष्ट्रीय सरकारें, क्षेत्रीय समूह तथा निजी राहत संगठन भी यूएनएचसीआर के साथ सहयोग करते हैं।
सहायता
विश्व में शरणार्थी समस्याओं के बढ़ते विस्तार ने इस निकाय के उत्तरदायित्वों को और भी व्यापक बना दिया है। वित्तीय कठिनाइयों के कारण इसे शिक्षा, रोजगार, आवास इत्यादि से जुड़ी गतिविधियों में कटौती करनी पड़ी है। महासभा द्वारा निर्वाचित उच्चायुक्त, महासभा या आर्थिक व सामाजिक परिषद द्वारा निर्धारित किये गये नीति-निर्देशों का अनुसरण करता है। यूएनएचसीआर को वर्ष 1955 एवं 1981 में शान्ति का नोबेल पुरस्कार दिया जा चुका है।
सद्भावना राजदूत
उच्चायुक्त के सद्भावना राजदूत जिस साल वे नियुक्त किए गए थे वो इस प्रकार है:
उम्मेदपुर, सांरगढ मण्डल
उम्मेदपुर, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
वर्धा नदी
वर्धा नदी (Wardha River) भारत के महाराष्ट्र और मध्य प्रदेश राज्यों के विदर्भ क्षेत्र में बहने वाली एक नदी है। इसकी कुल लम्बाई 528 किमी और जलसम्भर क्षेत्र 24,087 वर्ग किमी है।
मार्ग
वर्धा नदी मध्य प्रदेश के बैतूल ज़िले की मुल्ताई तहसील में सतपुड़ा पर्वतमाला के ग्राम खैरवानी के 811 मीटर ऊँचे "वर्धन शिखर" पर उत्पन्न होती है और फिर 32 किमी पश्चिम दिशा में बहकर महाराष्ट्र में प्रवेश करती है। पश्चिम में कुछ दूर बहकर आर्वी के समीप यह दक्षिण दिशा में मुड़ जाती है। इसमें कई उपनदियाँ विलय होती हैं, जिनमें पैनगंगा नदी प्रमुख है। महाराष्ट्र में 528 किमी बहकर इसका संगम महाराष्ट्र-तेलंगाना की राज्य सीमा पर वैनगंगा नदी से होता है, जिसके बाद इस संयुकत नदी को प्राणहिता नदी के नाम से जाना जाता है। आगे चलकर प्राणहिता का विलय गोदावरी नदी में हो जाता है। मध्य प्रदेश में वर्धा नदी गहरे चट्टानी क्षेत्र में प्रवाह तेज़ करती है और लगभग 13 किलोमीटर तक यह छिंदवाड़ा ज़िला की दक्षिणी सीमा बनाती है।
खारवेल
खारवेल (193 ईसापूर्व) कलिंग (वर्तमान [ महाराष्ट्र ]]) में राज करने वाले महारट्टा वंश का तृतीय एवं सबसे महान शासक हनुमान खारोल थे। खारवेल के बारे में सबसे महत्वपूर्ण जानकारी हाथीगुम्फा में चट्टान पर खुदी हुई सत्रह पंक्तियों वाला प्रसिद्ध शिलालेख है। हाथीगुम्फा, भुवनेश्वर के निकट उदयगिरि पहाड़ियों में है। इस शिलालेख के अनुसार वे जैन धर्म का अनुयायी थे।उन्होंने जैन समणो की एक विराट् सभा का भी आयोजन किया था, ऐसा उक्त प्रशस्ति से प्रकट होता है।
अबू गरीब यातना और कैदी शोषण
2003 में शुरू हुए इराक युद्ध के दौरान संयुक्त राज्य अमेरिका की सेना और सेन्ट्रल इन्टेलिजेन्स एजेन्सी के कर्मियों ने इराक़ के अबू गरीब कारागार के बंदियों के खिलाफ मानवाधिकार हनन किए। इनमें शारीरिक और यौन शोषण, यातना, बलात्कार, गुदा मैथुन और हत्या शामिल थे।   ये शोषण 2003 में एमनेस्टी इण्टरनेशनल और एसोसिएटेड प्रेस द्वारा प्रकाशित रिपोर्टों से सामने आए।
खारवेल
उनके समय के संबंध में मतभेद है। उ प्रशस्ति शिलालेख में जो संकेत उपलब्ध हैं उनके आधार पर कुछ विद्वान् उनका समय ईसा पूर्व दूसरी शती में मानते हैं और कुछ उन्हें ईसा पूर्व की प्रथम शती में रखते हैं। किंतु खारवेल को ईसा पूर्व पहली शताब्दी के उत्तरार्ध में रखनेवाले विद्वानों की संख्या बढ़ रहीं है।
परिचय
15 वर्ष की आयु तक खारवेल ने राजोचित विद्याएँ सीखीं। 16वें वर्ष में वह युवराज बना। 24वें वर्ष में उसका राज्याभिषेक हुआ। सिंहासन पर बैठते ही उसने दिग्विजय प्रारंभ की। शासन के दूसरे वर्ष में उसने सातकर्णि (सातवाहन नरेश सातकर्णि प्रथम) का बिना विचार किए एक विशाल सेना पश्चिम की ओर भेजी जो कण्णवेंणा नदी (कृष्णा) पर स्थित असिक नगर (ऋषिक नगर) तक गई थी। चौथे वर्ष में उसने विद्याधर नाम के एक राजा की राजधानी पर अधिकार कर लिया और राष्ट्रिक तथा भोजों को पराभूत किया, जो संभवत: विदर्भ में राज्य करते थे। आठवें वर्ष में उसने बराबर पहाड़ी पर स्थित गोरथगिरि के दुर्ग का ध्वंस किया और राजगृह को घेर लिया। इस समाचार से एक यवनराज के हृदय में इतना भय उत्पन्न हुआ कि वह मथुरा भाग गया। 10वें वर्ष में उसने भारतवर्ष (गंगा की घाटी) पर फिर से आक्रमण किया। 11वें वर्ष में उसकी सेना ने पिथुंड को नष्ट किया और विजय करती हुई वह पांड्य राज्य तक पहुँच गई। 12वें वर्ष उसने उत्तरापथ पर फिर आक्रमण किया और मगध के राजा बहसतिमित (बृहस्त्स्वातिमित्र) को संभवत: गंगा के तट पर पराजित किया। उसकी इन विजयों के कारण उसकी रानी के अभिलेख में उसके लिए प्रयुक्त चक्रवर्तिन्‌ शब्द उपयुक्त ही है।
खारवेल जैन था। उसने और उसकी रानी ने जैन भिक्षुओं के निर्वाह के लिए व्यवस्था की और उनके आवास के लिए गुफाओं का निर्माण कराया। किंतु वह धर्म के विषय में संकुचित दृष्टिकोण का नहीं था। उसने अन्य सभी देवताओं के मंदिरों का पुनर्निर्माण कराया। वह सभी संप्रदायों का समान आदर करता था।
खारवेल का प्रजा के हित का सदैव ध्यान रहता था और उसके लिए वह व्यय की चिंता नहीं करता था। उसने नगर और गाँवों की प्रजा का प्रिय बनने के लिए उन्हें करमुक्त भी किया था। पहले नंदराज द्वारा बनवाई गई एक नहर की लंबाई उसने बढ़वाई थी। उसे स्वयं संगीत में अभिरुचि थी और जनता के मनोरंजन के लिये वह नृत्य और सगीत के समारोहों का भी आयोजन करता था। खारवेल को भवननिर्माण में भी रुचि थी। उसने एक भव्य 'महाविजय-प्रासाद' नामक राजभवन भी बनवाया था।
खारवेल के पश्चात्‌ चेदि राजवंश के संबंध में हमें कोई सुनिश्चित बात नहीं ज्ञात होती। संभवत: उसके उत्तराधिकारी उसके राज्य को स्थिर रखने में भी अयोग्य थे जिससे शीघ्र ही साम्राज्य का अंत हो गया।
पूर्वज
हाथीगुमफा के अभिलेखों के अनुसार खारवेल मरहट्टा था। किन्तु इसमें यह नहीं लिखा है कि खारवेल और महामेघवाहनमरहट्टा में क्या सम्बन्ध था अथवा उन दोनों के बीच में कुल कितने राजा हुए। भगवान लाल ने शिलालेख के आधार पार निम्नलिखित कुलवृक्ष बनाया है: ललक │                                           │             खेमराज                               | (उपाख्य क्षेमराज)                   अज्ञात │                           │             वुधराज                             हस्तिसह (या, वृद्धराज)                  (या, हस्तिसिंह) │                           │               │                            │             खारवेल                               | (या, भिकु / भिक्षुराज )───────┼──────────पुत्री │                               │                               वक्रदेव (या, कुदेपसिरि) │                                │                                वदुख (या, बदुख)
धर्म
हाथिगुंफा अभिलेख अरिहंत और सिद्धों को नमस्कार करने से शुरू होता है जो नमस्कार महामंत्र की तरह है जिसमें तीन और पदो को नमस्कार किया गया हैं। यह अभिलेख उल्लेख मिलता है कि राजा खारवेल ने अग्रजिन की एक मूर्ति कलिंग में वापस लाई। बोहोत से इतिहासकार अग्रजिन को भगवान ऋषभदेव (प्रथम तीर्थंकर) मानते हैं। इस प्रकार राजा खारवेल को जैन धर्म का अनुयाई माना जाता हैं।
चमतोला, भनोली तहसील
चमतोला, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कुतुब-उद-दीन ऐबक
क़ुतुबुद्दीन ऐबक (फ़ारसी: قطب الدین ایبک) दिल्ली सल्तनत का स्थापक और ग़ुलाम वंश का पहला सुल्तान था। यह ग़ौरी साम्राज्य का सुल्तान मुहम्मद ग़ौरी का एक ग़ुलाम था। ग़ुलामों को सैनिक सेवा के लिए ख़ रीदा जाता था। यह पहले ग़ौरी के सैन्य अभियानों का सहायक बना और फिर दिल्ली का सुल्तान। इसने लाहौर को अपनी राजधानी बनाया और क़ुतुब मीनार की नींव डाली। इसने केवल चार साल (1206 –1210) ही राज किया।
शुरूआती जीवन
मुहम्मद ग़ोरी ने कुतुबुद्दीन ऐबक के साहस, कर्तव्यनिष्ठा तथा स्वामिभक्ति से प्रभावित होकर उसे शाही अस्तबल (घुड़साल) का अध्यक्ष (अमीर-ए-अखूर) नियुक्त कर दिया। यह एक सम्मानित पद था और उसने सैन्य अभियानों में भाग लेने का अवसर मिला। तराईन के द्वितीय युद्ध में राजपूत राजा पृथ्वीराज चौहान को बन्दी बनाने के बाद ऐबक को भारतीय प्रदेशों का सूबेदार नियुक्त किया गया। वह दिल्ली, लाहौर तथा कुछ अन्य क्षेत्रों का उत्तराधिकारी बना।
ऐबक के सैन्य अभियान
उसने गोरी के सहायक के रूप में कई क्षेत्रों पर सैन्य अभियान में हिस्सा लिया था तथा इन अभियानों में उसकी मुख्य भूमिका रही थी। इसी से खुश होकर गोरी उसे इन क्षेत्रों का सूबेदार नियुक्त कर गया था। मुहम्मद गोरी विजय के बाद राजपूताना में राजपूत राजकुमारों के हाथ सत्ता सौंप गया था पर राजपूत तुर्कों के प्रभाव को नष्ट करना चाहते थे। सर्वप्रथम, 1192 में उसने अजमेर तथा मेरठ में विद्रोहों का दमन किया तथा दिल्ली की सत्ता पर आरूढ़ हुआ। दिल्ली के पास इन्द्रप्रस्थ को अपना केन्द्र बनाकर उसने भारत के विजय की नीति अपनायी। भारत पर इससे पहले किसी भी मुस्लिम शासक का प्रभुत्व तथा शासन इतने समय तक नहीं टिका था।
जाट सरदारों ने हाँसी के किले को घेर कर तुर्क किलेदार मलिक नसीरुद्दीन के लिए संकट उत्पन्न कर दिया था पर ऐबक ने जाटों को पराजित कर हाँसी के दुर्ग पर पुनः अधिकार कर लिया। सन् 1194 में अजमेर के उसने दूसरे विद्रोह को दबाया और कन्नौज के शासक जयचन्द के साथ चन्दवार के युद्ध में अपने स्वामी का साथ दिया, इस युद्ध के परिणामस्वरूप वाराणसी तक तुर्क राज्य विस्तृत हो गया। 1195 इस्वी में उसने कोइल (अलीगढ़) को जीत लिया। सन् 1196 में अजमेर के मेदों ने तृतीय विद्रोह का आयोजन किया जिसमें गुजरात के राजपूत शासक भीमदेव का हाथ था। मेदों ने कुतुबुद्दीन के प्राण संकट में डाल दिये पर उसी समय महमूद गौरी के आगमन की सूचना आने से मेदों ने घेरा वीरू लिया और ऐबक बच गया। इसके बाद 1197 में उसने भीमदेव की राजधानी अन्हिलवाड़ा को लूटा और अकूत धन लेकर वापस लौटा। 1197-98 के बीच उसने कन्नौज, चन्दवार तथा बदायूँ पर अपना कब्जा कर लिया। इसके बाद उसने सिरोही तथा मालवा के कुछ भागों पर अधिकार कर लिया। पर ये विजय चिरस्थायी नहीं रह सकी। इसी साल उसने बनारस पर आक्रमण कर दिया। 1202-03ईस्वी में उसने चन्देल राजा परमर्दी देव को पराजित कर कालिंजर, महोबा पर हमला करके महोबा के राहिल देव वर्मन द्वारा नौवीं शताब्दी में निर्मित एक विशाल और प्रसिद्ध सूर्य मंदिर को ध्वस्त कर दिया और खजुराहो पर अधिकार कर अपनी स्थिति मज़बूत कर ली। इसी समय गोरी के सहायक सेनापति बख्यियार खिलजी ने बंगाल और बिहार पर अधिकार कर लिया।
शासक
आकस्मिक मृत्यु के कारण मुहम्मद गोरी अपने उत्तराधिकारी के बारे में कोई निर्णय नहीं कर पाया था। उसका कोई पुत्र नहीं था, लेकिन वह अपने दासों पर विश्वास करता था। गोरी के दासों में ऐबक के अतिरिक्त गयासुद्दीन महमूद, यल्दौज, कुबाचा और अलीमर्दान प्रमुख थे। ये सभी अनुभवी और योग्य थे और अपने आप को उत्तराधिकारी बनाने की योजना बना रहे थे। गोरी ने ऐबक को मलिक की उपाधि दी थी पर उसे सभी सरदारों का प्रमुख बनाने का निर्णय नहीं लिया था। ऐबक का गद्दी पर दावा कमजोर था पर उसने विषम परिस्थितियों में कुशलता पूर्वक काम किया और अंततः दिल्ली की सत्ता का शासक बना। गोरी की हत्या (१५ मार्च १२०६ ई०) के बाद २४ जून १२०६ को कुतुबुद्दीन ने अपना राज्याभिषेक किया पर उसने सुल्तान की उपाधि धारण नहीं की। इसका कारण था कि अन्य गुलाम सरदार यल्दौज और कुबाचा उससे ईर्ष्या रखते थे। उन्होंने मसूद को अपने पक्ष में कर ऐबक के लिए विषम परिस्थिति पैदा कर दी थी। हँलांकि तुर्कों ने बंगाल तक के क्षेत्र को रौंद डाला था फिर भी उनकी सर्वोच्चता संदिग्ध थी। राजपूत भी विद्रोह करते रहते थे पर इसके बावजूद ऐबक ने इन सबका डटकर सामना किया। बख्तियार खिलजी की मृत्यु के बाद अलीमर्दान ने स्वतंत्रता की घोषणा कर दी थी तथा ऐबक के स्वामित्व को मानने से इंकार कर दिया था। इन कारणों से कुतुबुद्दीन का शासनकाल केवल युद्धों में ही बीता।
टीवी स्वामित्व के आधार पर भारत के राज्य
भारत के राज्यों की यह सूची घरों में टीवी की उपलब्धता के आधार पर है। यह जानकारी एन॰एफ॰एच॰एस-३ से संकलित की गई थी। राष्ट्रीय परिवार स्वास्थ्य सर्वेक्षण व्यापक-पैमाने, बहु-दौरीय सर्वेक्षण है जो अन्तर्राष्ट्रीय जनसंख्या विज्ञान संस्थान (आई॰आई॰पी॰एस), मुंबई द्वारा कराया जाता है जो परिवार कल्याण और स्वास्थ्य मंत्रालय, भारत सरकार द्वारा निर्दिष्ट है। एन॰एफ॰एच॰एस-३ ११ अक्टूबर २००७ को जारी किया गया था और पूरा सर्वेक्षण इस वेबसाइट पर देखा जा सकता है।
असम में उच्च शिक्षा के संस्थानों की सूची
विश्वविद्यालयों
असम में 2 केंद्रीय विश्वविद्यालय, 1 डीम्ड विश्वविद्यालय, 15 राज्य विश्वविद्यालय और 6 निजी विश्वविद्यालय हैं।
संदर्भ
2 Top colleges in Bundelkhand in 2020
जागर
जागर का मतलब होता है जगाना। उत्तराखण्ड तथा नेपाल के पश्चिमी क्षेत्रोँ में कुछ ग्राम देवताओँ की पूजा कि जाती है, जैसे गंगनाथ, गोलु, भनरीया, काल्सण [ लटवा भंगरा ] आदि। बहुत देवताओँ को स्थानीय भाषा में 'ग्राम देवता' कहा जाता है। ग्राम देवता का अर्थ गांव का देवता है। अत: उत्तराखण्ड और डोटी के लोग देवताओँ को जगाने हेतु जागर लगाते हैँ।
जागर मन्दिर अथवा घर में कहीं भी किया जाता है। जागर "बाइसी" तथा "चौरास" दो प्रकार के होते हैँ. बाइसी बाईस दिनोँ तक जागर किया जाता है। कहीँ-कहीं दो दिन का जागर को भी बाईसी कहा जाता है। चौरास मुख्यतया चौधह दिन तक चलता है। पर कहिँ कहिँ चौरास को चार दिनोँ में ही समाप्त किया जाता है। जागर में "जगरीया" मुख्य पात्र होता है। जो रामायण, महाभारत आदी धार्मीक ग्रंथोँ की कहानीयोँ के साथ ही जीस देवता को जगाया जाना है उस देवता का चरित्र को स्थानीय भाषा में वर्णन करता है। जगरीया हुड्का (हुडुक), ढोल तथा दमाउ बजाते हुए कहानी लगाता है। जगरीया के साथ में दो तीन जने और रहते हैँ. जो जगरीया के साथ जागर गाते हैँ और कांसे की थाली को नगडे की तरह बजाते हैँ. जागर का दुसरा पात्र होता है "डंगरीया" (डग मगाने वाला) डंगरीया के शरीर में देवता चढता है। जगरीया के जगाने पर डंगरीया कांपता है और जगरीया के गीतोँ की ताल में नाचता है। डंगरीया के आगे चावल के दाने रखे जाते हैँ जिसे हाथ में लेकर डंगरीया और लोगोँ से पुछा गया प्रश्न का जवाफ देता है। कोही कोही डंगरीया आदमी का भुत भविष्य तथा वर्तमान सटिक बताते हैँ. जागर का तीसरा पात्र होता है स्योँकार (सेवाकार) स्योँकार उसे कहा जाता है जो अपने घर अथवा मन्दिर में जागर कराता है और जगरीया, डगरीया लगायत अन्य लोगोँ के लिए भोजन पानी का पुरा व्यवस्था करता है। जागर कराने से स्योँकार को इच्छित फल प्राप्ति का विश्वास किया जाता है।
पूर्ण चंद्र
विशेषताएँ
पूर्ण चंद्र की घटना को अक्सर पूरी रात की घटना माना जाता है हालाँकि पृथ्वी से देखा जाने वाला चाँद का आकार लगातार बढ़ता या घटता रहता है। ऐसे में पूर्ण चंद्र उसी क्षण होता है जब चाँद का बढ़ना समाप्त होता है और घटना शुरू होता है। धरती के किसी स्थान से पूर्ण चंद्रमा का आंशिक या आधा भाग ही दिखाई दे सकता है। कई स्थान से तो पूर्ण चंद्र की घटना दिखाई देना संभव ही नहीं होता है क्योंकि उस समय वह स्थान धरती के दूसरी तरफ के गोलार्द्ध में होता है और वहाँ दिन होता है। चंद्रमा की कक्षा अक्ष से 5.145° झुकी हुई है। चाँद आम तौर पर पूर्ण चंद्र की स्थिति में सूर्य से बिल्कुल विपरीत नहीं होता है इसलिए चंद्र ग्रहण वाली रातों को छोड़कर पूर्ण चंद्र आमतौर पर पूरी तरह से पूर्ण नहीं होता है।
बेसिल डी'ओलिवेरा ट्रॉफी
बेसिल डी'ओलिवेरा ट्रॉफी क्रिकेट के खेल में इंग्लैंड और दक्षिण अफ्रीका द्वारा खेली जाने वाली ट्रॉफी है। ट्रॉफी उस टीम को प्रदान की जाती है जो दोनों देशों के बीच टेस्ट सीरीज जीतती है। अगर सीरीज ड्रॉ होती है तो होल्डर ट्रॉफी अपने पास रखता है। यह पहली बार दक्षिण अफ्रीका में खेली गई 2004-05 की श्रृंखला में लड़ा गया था।
ट्रॉफी का नाम दक्षिण अफ्रीका में जन्मे अंग्रेजी टेस्ट क्रिकेटर बेसिल डी'ओलिवेरा के नाम पर रखा गया है, जिन्हें दक्षिण अफ्रीका के अधिकारियों द्वारा "रंगीन" के रूप में डी'ओलिवेरा के वर्गीकरण को रद्द करने के बाद दक्षिण अफ्रीका के 1968-69 के दौरे के लिए इंग्लैंड टीम में शामिल किया गया था।
पृष्ठभूमि
ट्रॉफी की शुरुआत से पहले, इंग्लैंड और दक्षिण अफ्रीका ने उनतीस श्रृंखलाएं खेली थीं, दक्षिण अफ्रीका में सोलह और इंग्लैंड में तेरह। कुल रिकॉर्ड सात दक्षिण अफ्रीकी जीत, अठारह अंग्रेजी जीत और चार ड्रॉ श्रृंखला थी।
नरहोली गाँव, बाह (आगरा)
नरहोली बाह, आगरा, उत्तर प्रदेश स्थित एक गाँव है।
अर्जुन बहादुर थापा
अर्जुन बहादुर थापा (जन्म १२ जनवरी १९५६) नेपाली राजनयिक और दक्षिण एशियाई क्षेत्रीय सहयोग संगठन (सार्क) के महासचिव थे।
भंवरपुर, सांरगढ मण्डल
भंवरपुर, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सूर्यनारायण दास
सूर्यनारायण दास  ओड़िया भाषा के विख्यात साहित्यकार हैं। इनके द्वारा रचित एक साहित्येतिहास ओड़िसा साहित्यार इतिहास के लिये उन्हें सन् १९६७ में साहित्य अकादमी पुरस्कार (ओड़िया) से सम्मानित किया गया।
करसाल
करसाल , पाकिस्तान के पंजाब प्रांत के चकवाल ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
मुन्रिला
अम्बेडकर नगर में भारत के उत्तर प्रदेश राज्य के अन्तर्गत अयाेध्या मण्डल के गाबाद जिले का एक गाँव है।
राष्ट्रमंडल सचिवालय
राष्ट्रमंडल सचिवालय, राष्ट्रों के राष्ट्रमंडल की मुख्य अंतर-सरकारी एजेंसी और केंद्रीय कार्यकारी संस्थान है। यह राष्ट्रमंडल के सदस्य देशों के बीच सहयोग की सुविधा के लिए जिम्मेदार है; राष्ट्रमंडल शासनाध्यक्षों की बैठक सहित अन्य बैठकों का आयोजन; नीति विकास पर सहायता और सलाह देना; तथा राष्ट्रमंडल के निर्णयों और नीतियों को लागू करने में सदस्य देशों को सहायता प्रदान करना इसकी ज़िम्मेदारियाँ हैं।
इतिहास
इस सचिवालय की स्थापना राष्ट्रमंडल के सदस्यदेशों द्वारा 1965 में राष्ट्रकुल के एक बड़े पुनर्गठन के अंतर्गत किया गया था। इस भूमिका में इसने यूनाइटेड किंगडम की सरकार के राष्ट्रमंडल संबंध कार्यालय के कई कार्यों को संभाल लिया। उसी समय, यूनाइटेड किंगडम, राष्ट्रमंडल सचिवालय की बहन संगठनों, राष्ट्रमंडल फाउंडेशन (गैर-सरकारी संबंधों को बढ़ावा देने के लिए) तथा के राष्ट्रमंडल परिवार (नागरिक समाजों संबंधों को बढ़ावा देने के लिए) की स्थापना की वकालत करने में सफल रहा। सदस्यों द्वारा इसी प्रकार के अन्य केंद्रीय निकाय स्थापित कर पाने के अन्य प्रयास, जैसे कि चिकित्सा सम्मेलन (न्यूजीलैंड द्वारा प्रस्तावित), एक विकास बैंक (जमैका द्वारा) या उपग्रह संचार (कनाडा द्वारा) विफल रहा।
आर्नल्ड स्मिथ इसके पहले महासचिव बने। तथा वर्त्तमान महासचिव है पैट्रिशिया स्कॉटलैंड, जिन्होंने कमलेश शर्मा के बाद यह पद सम्भाला
संरचना
राष्ट्रमंडल सचिवालय, सदस्य देशों द्वारा प्रदान किये गए धन से कार्य करता है। राष्ट्रमंडल सचिवालय के प्रमुख कार्यकारी अधिकारी होते हैं इसके राष्ट्रमंडल के महासचिव, जो राष्ट्रमंडकल के तमाम कार्यों और सचिवालय की ज़िम्मेदारियों को निभाने के लिए ज़िम्मेरदार हैं। महासचिव को राश्रमण्डल शासनप्रमुखों द्वारा चुना जाता है, तथा अधिकतम दो चार-वर्षीय कार्यकालों के लिए नियुक्त किया जाता है। महासचिव को तीन उप सचिवों द्वारा सहायता प्रदान की जाती है: एक आर्थिक मामलों के लिए जिम्मेदार, एक राजनीतिक मामलों के लिए, और एक कॉर्पोरेट मामलों के लिए। महासचिव अपने स्वयं के विवेक पर कनिष्ठ कर्मचारियों को नियुक्त कर सकते हैं, बशर्ते सचिवालय इसे वहन कर सकता है।
कार्यालय
सचिवालय का मुख्य कार्यालय लंदन, यूनाइटेड किंगडम के मार्लबोरो हाउस में स्थित है, जो ब्रिटिश संप्रभु का पूर्व शाही निवास था, जिसे राष्ट्रमंडल के प्रमुख के नाते, महारानी एलिजाबेथ द्वितीय द्वारा सचिवालय को दिया गया था। यह वेस्टमिंस्टर शहर में सेंट जेम्स पैलेस के निकट स्थित है, जो ब्रिटिश शाही दरबार का आसान है।
दंत-लोमक
दंत-लोमक या तो महीन नायलॉन तंतुओं का एक पुलिंदा होता है या फिर प्लास्टिक (टेफ्लान या पॉलिथिलीन) का एक फीता होता है जिसका प्रयोग दांतों से खाद्यपदार्थ और दंत-पपड़ी निकालने के लिये किया जाता है। लोमक को धीरे से दांतों के बीच डाला जाता है और दांतों के दोनों पार्श्वों पर, विशेषकर मसूड़ों के नजदीक, कुरेदा जाता है। दंत-लोमक सुगंधित या सुगंधरहित और मोमयुक्त या मोमरहित हो सकता है। ऐसा ही प्रभाव प्राप्त करने के लिये उपयुक्त एक वैकल्पिक औजार है, अंतर्दंतीय ब्रश.
इतिहास
न्यू आर्लियंस के एक दंत चिकित्सक, लेवि स्पियर पार्मली को दांतों के लोमक के प्रथम रूप के अन्वेषण का श्रेय दिया जाता है। उसने 1815 में सिफारिश की कि लोगों को अपने दांतों की रेशम के लोमक से सफाई करनी चाहिये।
1882 में कॉडमैन एंड शर्टलेफ्ट कम्पनी द्वारा मनुष्य के प्रयोग-योग्य मोमरहित रेशम के लोमक के उत्पादन के शुरू किये जाने तक उपभोक्ता के लिये डेंटल लोमक अनुपलब्ध रहा। 1898 में जॉनसन एंड जॉनसन कारपोरेशन को डेंटल लोमक के लिये पहला पेटेंट प्राप्त हुआ। अन्य प्रारंभिक ब्रांडों में रेड क्रॉस, साल्टर सिल कं. और ब्रुन्सविक शामिल थे।
जेम्स जॉयस के प्रसिद्ध उपन्यास युलिसीज़ (सीरियलीकृत 1918-1920) में एक पात्र को दांतों के लोमक का प्रयोग करते हुए प्रस्तुत किया गया है और यह साहित्यिक परिकल्पना में इसके चलन का प्रारंभिक उल्लेख है।
लोमक के प्रयोग को स्वीकृति द्वितीय विश्वयुद्ध के पहले तक काफी कम थी। इस समय के आस-पास डॉ॰चार्ल्स सी बैस ने नायलॉन लोमक को विकसित किया। नायलॉन लोमक को अधिक घर्षण प्रतिरोधकता और लचीलेपन के कारण रेशम से बेहतर पाया गया। पर्यावरण के संरक्षण की चिंता को ध्यान में रखते हुए जैवअपक्रमण के योग्य वस्तुओं से बने दांतों के लोमक अब उपलब्ध हैं।
दंत चिकित्सक और दंत आरोग्यविशेषज्ञ दांतों को ब्रश और लोमक करने की दैनिक मौखिक आरोग्यकर विधि अपनाने की गुज़ारिश करते हैं। लगभग सभी अमरीकी लोग अपने दाँतों को ब्रश करते हैं। दांतों लेकिन, अध्ययनों से ज्ञात हुआ है कि केवल 10 से 40 प्रतिशत अमरीकी लोग दैनिक रूप से लोमक करते हैं।
प्रयोग
दंत-लोमक आम तौर पर प्लास्टिक के डिस्पेंसरों में मिलता है, जिनमें 10 से 50 मीटर तक लोमक होता है। बाहर वांछित राशि खींच के बाद, सोता एक छोटे से संरक्षित ब्लेड के खिलाफ इसे तोड़ने की मशीन में खींच लिया है।
दंत सोता उंगलियों के बीच आयोजित किया जाता है। लोमक को प्रत्येक दांत के बीच और मसूड़ों की रेखा के नीचे से ले जाया जाता है और दांतों के बीच फंसे खाद्य-कणों और उनकी सतहों से चिपके दंत-जीवाणु पपड़ी को निकाला जाता है। उपयुक्त रूप से C के आकार का प्रयोग करके लोमक को दांत के चारों ओर मोड़ा जाता है और मसूड़ों की रेखा के नीचे रखा जाता है और फिर मसूड़ों की रेखा से दूर ले जाया जाता है, जिससे लोमक प्रत्येक दांत को दोनों ओर से कुरेदता है और दांत के सामने या पीछे के भाग की भी सफाई कर सकता है। लोमक को धीरे-धीरे मसूड़ों की रेखा के नीचे से उससे दूर ले जाने पर मसूड़ों की रेखा के ऊपर और नीचे की दंत-सतहों से चिपके दंत-जीवाणुयुक्त पपड़ी निकल जाती है। सोता की एक साफ करने के लिए प्रत्येक अनुभाग दांत साफ करने के लिए एक दांत से पट्टिका बैक्टीरिया दूसरे करने के लिए संचारण से बचने के लिए इस्तेमाल किया जा सकता है।
लोमक को पकड़ने के लिये विशेष प्लास्टिक छड़ियां या लोमक की काड़ियां बनाई गई हैं। इन्हें लोमक डिस्पेंसर पर लगाया या उससे निकाला जा सकता है। उंगली को बंद किये बिना छड़ी का प्रयोग करना अजीब लग सकता है और उंगली से सभी कोणों पर लोमक करने में कठिनाई भी हो सकती है। पर दूसरी ओर, अधिक पहुंच पिछले दांतों को लोमक करना आसान बना सकती है। इस तरह के लोमकर मसूड़ों की रेखा के नीचे के क्षेत्र तक पहुंचने में असफल हो सकते हैं, जिसे लोमक करना आवश्यक होता है।
बेहतर पकड़ के लिये उन्नत हत्थों वाले और घूमने वाले लोमक शीर्षों वाले श्रमदक्ष लोमकर मुंह में दांतों के किसी भी जोड़े, सामने के और पिछले दांतों तक पहुंच को आसान बनाते हैं। साथ ही, उनके लोमक शीर्षों में एक पार्श्विक लचीलापन भी होता है जिससे दांतों के लोमक को दांतों को दोनों ओर से पकड़ने और मसूड़ों को चोट पहुंचने के खतरे के बिना मसूड़ों की रेखा के नीचे साफ करने के लिये बेहतर नियंत्रण प्राप्त होता है।
कभी-कभार लोमक करने और/या गलत तरीके से लोमक करने से मसूड़ों से रक्तस्राव हो सकता है। रक्तस्राव का मुख्य कारण मसूड़े के प्रदाह के कारण मसूड़ों के ऊतकों का शोथ हो सकता है।
निर्देश
अमेरिकन डेंटल एसोसियेशन प्रति दिन एक या अधिक बार अच्छी तरह लोमक करने की सलाह देता है। हालांकि उन्होंने ब्रश करने और लोमक करने के क्रम के बारे में कोई सिफारिश नहीं की है, ब्रश करने के पहले लोमक करने से टूथपेस्ट के फ्लोराइड को दांतों के बीच पहुंचने में सहायता मिलती है। अधिक जोरदार या त्रुटिपूर्ण लोमकक्रिया के परिणामस्वरूप मसूड़े के ऊतकों को हानि पहुंच सकती है। सही लोमकक्रिया के लिये, एसोसियेशन लोमक को दांत के पार्श्व के विरूद्ध C के आकार में मोड़ लेने और तब दांत को मसूड़े की रेखा के नीचे से सिरे तक (बहुत कोमलता से) दो से तीन बार साफ करने और यह क्रिया बगल के व उसके बाद के दांतों पर दोहराने की सलाह देता है।
कंपन
कुछ शक्तिशाली लोमकर कंपन का प्रयोग करते हैं, जो सिरों से शुरू होकर लोमक में से गुजरता है। इसकी प्रेरणा संभवतः आधुनिक विद्युत टूथब्रशों में ब्रिस्टलों के कंपन के इसी तरह के प्रयोग से मिली है। जैसे-जैसे कंपन हल्की गति उत्पन्न करता है, लोमक जोर लगाए जाने पर सबसे कम प्रतिरोध का मार्ग खोज लेता है। यह गति दांत व मसूड़े को अस्थायी रूप से अलग करके लोमक को उस स्थान में प्रवेश करने में मदद करती है।